《觚庵先生挽诗 其三》
清代·陈曾寿

残年所托命，濡煦友生仗。好客君所同，倾耳空谷访。

往来践篱落，两家罗酒酱。近伤彊村翁，老怀西河怆。

简招强来游，谈笑讵云畅。岂期异路悲，转先嬴博葬。

湖涛挟风雨，灯影凄属纩。死非妇人手，此谊古所尚。

相送为高贤，君可无怏怅。但遗后死哀，酸膈何时忘。

温温度岁约，翻手忍相诳。迟来我何言，相向声一放。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。